আব্দুল লতিফ বিশ্বাস (সিরাজগঞ্জের রাজনীতিবিদ)

আব্দুল লতিফ বিশ্বাস বাংলাদেশের সিরাজগঞ্জ জেলার রাজনীতিবিদ যিনি সংসদ সদস্য ও মন্ত্রী ছিলেন।সিরাজগঞ্জ-৫ আসন: দ্বন্দ্ব ভুলে বিশ্বাস-মণ্ডল এক মঞ্চে দৈনিক যুগান্তরভালো নেই সাবেক মন্ত্রী লতিফ বিশ্বাস  বাংলাদেশ প্রতিদিন তিনি বর্তমানে সিরাজগঞ্জ জেলা পরিষদের চেয়ারম্যানের দায়িত্ব পালন করছেন।

 প্রারম্ভিক জীবন 
আব্দুল লতিফ বিশ্বাস ১৯ ডিসেম্বর ১৯৫৩ সালে সিরাজগঞ্জ জেলার বেলকুচি উপজেলার কামারপাড়া গ্রামে জন্মগ্রহণ করেন।

 রাজনৈতিক জীবন 
তৃণমুল রাজনীতি থেকে উঠে আসা বেলকুচি উপজেলা আওয়ামীলীগের দীর্ঘদিন সভাপতির দায়িত্ব পালন করা আলহাজ আব্দুল লতিফ বিশ্বাস স্থানীয় সরকারেও অভিজ্ঞতা সম্পন্ন। দুই বার ইউনিয়ন পরিষদের চেয়ারম্যান, উপজেলা পরিষদের চেয়ারম্যান ও পরে সিরাজগঞ্জ-৫ আসন থেকে ১৯৯৬ সালে প্রথমবারের মতো সংসদ সদস্য নির্বাচিত হন। ২০০১ সালে একই আসনে নির্বাচন করে পরাজিত হলেও ২০০৮ সালের নবম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে আওয়ামী লীগ সরকার গঠন করার পর তিনি ২৪ জানুয়ারি ২০০৯ তারিখে মৎস্য ও প্রাণিসম্পদ মন্ত্রনালয়ের মন্ত্রীর দায়িত্ব পান এবং ২১ নভেম্বর ২০১৩ তারিখ পর্যন্ত তিনি এ দায়িত্ব পালন করেন। ২০১৪ সালে ৫ জানুয়ারীর নির্বাচনে রহস্যজনক কারণে তিনি মনোনয়ন বঞ্চিত হন।কর্মীরাই নৌকার ভোটের মাস্টার: আব্দুল লতিফ বিশ্বাস একুশে টেলিভিশন দলীয় বা সরকারের কোন দায়িত্ব না থাকলেও তিনি সকল দলীয় কর্মসূচীতে অংশ গ্রহণ করে সিরাজগঞ্জের রাজনীতিতে সক্রিয় ভুমিকা পালন করেছেন। ২০২২ সালের সেপ্টেম্বরে তাকে দ্বিতীয় বারের মতো সিরাজগঞ্জ জেলা পরিষদের প্রশাসকের পদে নিয়োগ দেয়া হয়।
দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে নির্বাচন করার জন্য তিনি গত ২৮ শে নভেম্বর ২০২৩ তারিখে সিরাজগঞ্জ জেলা পরিষদের চেয়ারম্যান পদ থেকে পদত্যাগ করেন।

 ব্যক্তিগত জীবন 
আব্দুল লতিফ বিশ্বাস ব্যক্তিগত জীবনে বেলকুচি পৌরসভার সাবেক মেয়র ও বেলকুচি উপজেলা আওয়ামীলীগ এর সাধারণ সম্পাদক বেগম আশানুর বিশ্বাসের সাথে বিবাহ বন্ধনে আবদ্ধ হন।

বৈষম্যবিরোধী ছাত্র-জনতার আন্দোলন চলাকালে এনায়েতপুর থানায় হামলা ও ১৫ পুলিশ সদস্যকে হত্যা মামলায় সাবেক মৎস্য ও প্রাণিসম্পদ মন্ত্রী আব্দুল লতিফ বিশ্বাসকে কারাগারে পাঠানো হয়েছে। ৫ই জানুয়ারি ২০২৫ সালে

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:নবম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:শেখ হাসিনার দ্বিতীয় মন্ত্রিসভার সদস্য
বিষয়শ্রেণী:১৯৫৩-এ জন্ম
বিষয়শ্রেণী:সিরাজগঞ্জ জেলার রাজনীতিবিদ
বিষয়শ্রেণী:বাংলাদেশের মৎস্য ও প্রাণিসম্পদমন্ত্রী
বিষয়শ্রেণী:সিরাজগঞ্জ জেলার ব্যক্তি
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:উপজেলা পরিষদের চেয়ারম্যান
বিষয়শ্রেণী:ইউনিয়ন পরিষদের চেয়ারম্যান